PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Umjetnost u kontekstu  TEMA: Baština  NASTAVNO PODRUČJE: Boja- slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Maska**  LIKOVNI MATERIJALI I TEHNIKE: tempera | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline.  Učenik na konkretnim primjerima iz svakodnevnog života i svoje okoline prepoznaje i imenuje različite oblike umjetničkog izražavanja (umjetnička zanimanja, kulturne institucije, javni spomenici...). | | |
| **Nastavne situacije**:  LIKOVNI PROBLEM - **boja, mrlja, potez**   * Ponovimo što sve znamo o bojama. (*osnovne, izvedene, dugine boje*...) * Koje su osnovne boje? (*Crvena, žuta i plava.)* * Koje boje dobivamo njihovim miješanjem? (*Izvedene boje:* *zelenu, narančastu i ljubičastu.)* * Kako se sve boje mogu miješati? (*Razlijevanjem, preklapanjem, (mehaničkim) miješanjem...)* * Koristi li se ista količina dviju boja da bi se dobila izvedenu boju? * Što se dobije ako se pomiješaju crvena i zelena boja? (*Smeđa; navesti sličan primjer - plava/narančasta...)* * Danas ćemo se posvetiti miješanju osnovnih boja i njihovih tonova. * Kako dobivamo ton boje? (*Dodavanjem bijele boje.)*   LIKOVNI MOTIV- **maska**   * Što je maska? * Čemu ona služi? * Tko se sve koristi maskom? * Kakve maske se vama sviđaju? * Jeste li se kada maskirali? Kada? Zašto? * Volite li se maskirati? * Kako su nastale maškare? * Kako su izgledale prve maškare? | | |
| **Aktivnost:**  Danas ćemo naslikati masku po uzoru na stare, tradicijske maske. One su se izrađivale uglavnom od drveta pa su imale oštre obrise i linije. Neke su izgledale i strašno. Važno je da masku naslikamo veliku, preko cijeloga papira koji ćemo položiti uspravno. Skicu možete napraviti žutom temperom i tankim kistom. Napravite plohe oštrih rubova oblikujući oči, nos usta, čelo, obraze i bradu. Kako su tempere guste, pokriti će skicu pa će ostati plohe kakve ste željeli. Masku ćemo zatim u plohama obojati tonovima nastalim miješanjem žute i crvene, te bijele boje. Svaku plohu u svoju nijansu/boju. Nos obojite najsvjetlijom nijansom, a oči najtamnijom. Pozadinu obojite zelenom bojom koju ste dobili miješanjem plave i žute boje. Koja je to boja? Kada su sve plohe obojane, uzmite najtanji kist (može i za vodenu boju) i razrijeđenom crnom temperom napravite prvotni crtež, tj. obrubite masku (i naslikane plohe). Možete joj dodati i koji zanimljiv detalj crnim točkama i crtama. Neka vaša maska bojama sunca dozove proljeće, a strašnim pogledom neka otjera zimu. | | |
| **Povezanost s međupredmetnim temama:**  pod – A. 1. 1, B. 1. 1, B. 1. 2, B. 1. 3, C. 1. 1, C. 1. 2 )  odr – A. 1. 1, A. 1. 2, B. 1. 1, C. 1. 1, C. 1. 2)  goo - A. 1. 1, C. 1. 1, C. 1. 2 | | |

A group of people wearing clothing

Description automatically generated with medium confidence