PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Komunikacija s drugima i samim sobom  NASTAVNO PODRUČJE: Crta i točka - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **To sam ja**  LIKOVNI MATERIJALI I TEHNIKE: crni flomaster i flomasteri u boji | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju, koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad i radove drugih učenika te opisuje svoj rad i vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu. | | |
| **Nastavne situacije**:  LIKOVNI PROBLEM - **Točka i crta**   * Kako nastaje točka? Kako nastaje crta? * Kakva sve crta može biti? * Što dobivamo spajanjem crta? * Možemo li crtati točkom? Kako?   LIKOVNI MOTIV - **To sam ja**   * Tko si ti? * Opiši svoj izgled. * Što voliš? Što ne voliš? * Što si sada postala/postao? * Kako se osjećaš kao đak? | | |
| **Aktivnost:**  Danas će svatko od vas nacrtati sebe onako kako se doživljava i vidi. Svoj lik nacrtaj crnim flomasterom preko cijelog papira različitim crtama i točkama. Nacrtaj što više zanimljivih detalja koji te opisuju i određuju. Na licu prikaži kako se osjećaš, a kraj sebe ili u ruci nacrtaj svoju najdražu igračku. Ako znaš, napiši i svoje ime crnim flomasterom. Nakon toga flomasterima u boji oboji kosu, oči, usta i odjeću. | | |
| **Povezanost s međupredmetnim temama:**  goo - A. 1. 1  osr - A. 1. 1 | | |

A picture containing text

Description automatically generated