PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Umjetnost u kontekstu  TEMA: Zajedno smo različiti  NASTAVNO PODRUČJE: Crta i boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Moja obitelj**  LIKOVNI MATERIJALI I TEHNIKE: vodena boja, tuš, drvce i kist | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju**.  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkome procesu. | | |
| **Nastavne situacije**:  LIKOVNI PROBLEM - **boja i crta**   * Ponovimo što sve znamo o crtama. (*Debele, tanke, ravne, zakrivljene, izlomljene.)* * **Konturne** ili **obrisne** crte opisuju neki oblik izvana, po njegovome rubu. Njima crtamo razne oblike. * Debljom crtom naglašavamo ono što nam je važno * Što smo sve naučili o bojama? (*Osnovne, izvedene i dugine boje.*) * Svaka boja ima i svoj ton. Može biti svjetliji i tamniji. Dobivamo ga tako da mu dodajemo bijelu za svjetliji ton a crnu za tamniji ton. * Kada slikamo vodenom bojom, ton dobivamo dodavanjem više pigmenta ili više vode. Bjelinu papira koristimo za svjetlije tonove dok za tamnije možemo dodati crnu boju. * Kojim bojama prikazujemo lijepe osjećaje? Koji su to osjećaji? * Kojom bojom biste prikazali loše osjećaje? Koji su to osjećaji?   LIKOVNI MOTIV- **obitelj**   * Što je to obitelj? * Koliko članova može imati? * Jesu li sve obitelji iste? * Jesu li svi članovi u obitelji isti? * Koliko članova ima tvoja obitelj? * Tko je u njoj najstariji, a tko najmlađi? * Tko je najnježniji, a tko najjači? * Tko je najveseliji, a tko najhrabriji? * Tko je najviši, a tko najniži? * Za što ti je važan svaki član tvoje obitelji? * Kada bi svakog člana opisao nekom bojom, koja bi to boja bila? Pojasni. | | |
| **Aktivnost:**  Pokušat ćete crtežom i bojom prikazati svakog člana svoje obitelji. Naravno, i sebe. Pokušajte ih nacrtati u trenutku kada se zajedno družite i što obično tada radite. Prikažite i tko je kakav u odnosu na druge. Likove ćete nacrtati tušem i štapićem. Smjestite ih tako da ispunite cijeli papir. Pazite da likovi ne budu premali. Možete nacrtati i okolinu u kojoj se nalaze. Kada je crtež gotov vodenom bojom obojite likove onom bojom kojom biste ih opisali. Obojati možete i važne detalje u pozadini. Kada ste i to učinili, uzmite najtanji kist za vodenu boju pa tušem i kistom naglasite ono što je na slici bitno.  Kada su radovi gotovi, usporedite ih. Pogledajte jesu li isti, imaju li isti broj članova i pokušajte pogoditi kome je koji član obitelji najvažniji. Neka vam autor slike objasni svoje djelo.  Uživajte kao pravi slikari. | | |
| **Povezanost s međupredmetnim temama:**  osr - A. 1. 1, A. 1. 2, A. 1. 3, A. 1. 4, B. 1. 1, B. 1. 2, C. 1. 2, C. 1. 3)  goo - A. 1. 1, A. 1. 2, B. 1. 1, C. 1. 1, C. 1. 2, C. 1. 3 | | |

A picture containing person

Description automatically generated