PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Umjetnost u kontekstu  TEMA: Umjetnost i priča  NASTAVNO PODRUČJE: Dizajn, slikanje i crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Vesela pisanica**  LIKOVNI MATERIJALI I TEHNIKE: uljni pastel, žuti/oker papir za slikanje | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - prožimanje različitih umjetničkih formi (glazba, ples/pokret, priča, predstava, likovna i vizualna umjetnost);  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu).  **OŠ LK C. 1. 2. Učenik povezuje neki aspekt umjetničkoga djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **NASTAVNE SITUACIJE**:  LIKOVNI PROBLEM - **Lik, boja, ploha, crta, ritam**   * *Ponoviti osnovne boje* * *Ponoviti vrste crta* * Kojeg oblika može biti neki lik? * Na što vas u prirodi podsjeća svaki taj oblik? * Koji lik vam je draži, okrugli ili uglati? Zašto? * Kakva može biti ploha toga lika? (*ravna, zakrivljena, glatka, hrapava, obojana...)* * Kako možemo zaobljenu plohu prikazati na ravnoj plohi papira? (*crtama koje su zakrivljene u istom smjeru i gušće su prema krajevima)* * Kako bojom prikazujemo zaobljenost na ravnoj plohi? *(toniranjem boje - tamnija boja prema krajevima)* * Ponavljanjem iste vrste crta ili iste boje dobivamo ritam - ponavljanje i izmjena oblika na prostoru. * Tako dobivamo različite ukrase *(tkanina, posuđe, ukrasni predmeti...)*   LIKOVNI MOTIV- **Pisanica**   * Što je pisanica? * Kakvoga je oblika? * Kada se izrađuje? * Izrađujete li sami svoje pisanice? * Na koji način? * Znate li kako se još može ukrasiti jaje? * Možemo li pisanicu oživjeti? Kako? * Što mislite, što bi takva pisanica rado radila? S kime bi se družila? Čega bi se bojala? Gdje bi spavala? Što bi jela? | | |
| **Aktivnost:**  Danas je vaš zadatak osmisliti najljepšu pisanicu ikada, punu proljetnih veselih boja, i udahnuti joj život. Kao majstor Gepetto Pinocchiu. Pastelama nacrtajte, na žutom/oker papiru, veliko jaje koje je oživjelo. Nacrtajte mu veselo lice, ruke i noge i lijepo ga ukrasite. Neka bude u pokretu. Možete mu dodati i dijelove odjeće, ovisno što radi i koga predstavlja. Razmislite što bi jedna pisanica mogla raditi pred Uskrs ili za vrijeme Uskrsa. S kime bi se družila?  Nacrtajte neobičnu priču o svojoj pisanici.  Kada su radovi gotovi izložite ih i ispričajte priču o svojoj veseloj pisanici. | | |
| **Povezanost s međupredmetnim temama:**  goo - B. 1. 1, C. 1. 1, C. 1. 2  osr – A. 1. 3, A. 1. 4, B. 1. 1, B. 1. 2, C. 1. 2, C. 1. 3  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

Shape, circle

Description automatically generatedShape

Description automatically generated with medium confidence