PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Umjetnost u kontekstu  TEMA: Komunikacija s drugima i samim sobom  NASTAVNO PODRUČJE: Primijenjeno oblikovanje - dizajn  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Priroda - to smo mi** (plakat)  LIKOVNI MATERIJALI I TEHNIKE: papir iz časopisa, crni flomaster, vodena boja | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - prožimanje različitih umjetničkih formi (glazba, ples/pokret, priča, predstava, likovna i vizualna umjetnost);  - doživljaj temeljen na osjećajima, iskustvu, mislima i informacijama  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik:  -istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu)  - uočava i opisuje jednostavne vizualne znakove i poruke u svojoj okolini i oblikuje jednostavnu vizualnu poruku.  **OŠ LK C. 1. 2. Učenik povezuje neki aspekt umjetničkoga djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkoga djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **Nastavne situacije**:  LIKOVNI PROBLEM - **Lik, boja, simbol, plakat**   * *Ponoviti što sve znamo o bojama (i simbolika)* * Kojeg oblika može biti neki lik? * Na što vas podsjeća svaki taj oblik? * Lik je i otisak nekog predmeta. Nekad je odmah prepoznatljiv, a nekad i nije. Tako nastaje simbol - pojednostavljeni znak za neki pojam ili predmet. Npr. koji je simbol za ljubav? (*srce*) * Što je to plakat? Kada se koristi? Gdje ste sve vidjeli plakate? * Dakle, plakat je crtana i pisana obavijest koja se umnoži i lijepi na javnim površinama. Na sebi obično ima i tekst koji nam objašnjava poruku. Na plakatu je najvažnija slika koja izdaleka treba biti prepoznatljiva i primamljiva. Zato treba biti jednostavna i oku ugodna.   LIKOVNI MOTIV- **Priroda - to smo mi!**   * Što je to priroda? * Što sve spada u prirodu? * Zašto smo mi dio prirode? * Priroda je naš dom. Kako se trebamo odnositi prema njoj? * Odnose li se svi pažljivo prema prirodi? * Što biste poručili onima koji ne poštuju prirodu i uništavaju je? * Gdje biste sve te poruke postavili? * Mislite li da bi pomogle? | | |
| **Aktivnost:**  Današnji zadatak je napraviti plakat s jasnom porukom da volite prirodu i da ste dio nje s naslovom **Priroda - to smo mi!** (napisati na ploču).  Bijelu plohu papira pošpricajte vodenom bojom (žutom, crvenom i plavom). Dok se to suši, na novinskom papiru (crno-bijeli, samo tekst) nacrtajte obris svoje otvorene šake sa stisnutim prstima (obje šake). Izrežite ih i zalijepite na donji dio vodoravno postavljenog papira tako da se dodiruju donji dijelovi dlanova, a prsti gledaju svaki na svoju stranu. Palčevi neka gledaju prema gore. Zatim te dlanove obrubite crnim flomasterom. Kada je to gotovo, crnim flomasterom nacrtajte biljku ili cvijet čiji korijen ide iz sredine dlanova. Neka biljka ne seže previsoko jer na vrh plakata ide natpis s porukom. Biljku obojite vodenom bojom, a natpis izmislite sami ili prepišite poruku s ploče. Na sliku možeš dodati još koji detalj pazeći da se ne izgubi smisao poruke.  Napravite izložbu svojih plakata i provjerite je li poruka jasna, a onda ih zalijepite po školi, odnesite u gradsku knjižnicu ili neku drugu javnu ustanovu. | | |
| **Povezanost s međupredmetnim temama:**  goo - B. 1. 1, C. 1. 1, C. 1. 2  osr – A. 1. 3, A. 1. 4, B. 1. 1, B. 1. 2, C. 1. 2, C. 1. 3  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

A person holding a plant

Description automatically generated with medium confidenceA picture containing text

Description automatically generated