PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Doživljaj i kritički stav  TEMA: Komunikacija s drugima i samim sobom  NASTAVNO PODRUČJE: Dizajn, slikanje i crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Prometni znak**  LIKOVNI MATERIJALI I TEHNIKE: kolaž-papir i crni flomaster | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju, koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - prožimanje različitih umjetničkih formi (glazba, ples/pokret, priča, predstava, likovna i vizualna umjetnost)  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu).  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **Nastavne situacije**:  LIKOVNI PROBLEM- **Lik, boja, crta**   * *ponoviti osnovne boje* * *ponoviti vrste crta* * Kojeg oblika može biti neki lik? * Na što vas podsjeća svaki taj oblik? * Gdje se najčešće pojavljuju ti oblici? Gdje ih vidimo?   LIKOVNI MOTIV- **Prometni znak**   * Kakve sve prometne znakove poznajete? * Koji vam je najzanimljiviji? Zašto? * Kojih boja su prometni znakovi? Koja je najčešća boja? Zašto? * Vrijede li oni samo za vozače? * Čemu služe? * Kakva mora biti poruka? * Kako je poruka prikazana? | | |
| **Aktivnost:**  Danas ćemo osmisliti svoj prometni znak. Na sivom ćete papiru preko cijele plohe kolaž-papirom odrediti boju i oblik znaka. Zatim ćete crnim flomasterom na sredini znaka nacrtati poruku. Pazite da ta poruka bude jasna kako bi ju drugi odmah prepoznali. Po završetku radova napravite izložbu i pokušajte prepoznati poruke znakova. | | |
| **Povezanost s međupredmetnim temama:**  goo - B. 1. 1, C. 1. 1, C. 1. 2  osr – A. 1. 3, A. 1. 4, B. 1. 1, B. 1. 2, C. 1. 2, C. 1. 3  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

A picture containing icon

Description automatically generated