PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Vidljivo - nevidljivo  NASTAVNO PODRUČJE: Crta i boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Oblaci i duga**  LIKOVNI MATERIJALI I TEHNIKE: vodena boja i crni flomaster | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju, koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu. | | |
| **Nastavne situacije**:  LIKOVNI PROBLEM - **boja i crta**   * Ponovimo što sve znamo o crtama! * *debele, tanke, ravne, zakrivljene, izlomljene* * **Konturne** ili **obrisne** crte opisuju neki oblik izvana, po njegovom rubu, njima crtamo razne oblike. * Što smo sve naučili o bojama? * Svaka boja ima i svoj ton koji može biti svjetliji i tamniji. Dobivamo ga tako da boji dodajemo bijelu boju za svjetliji ton, a crnu boju za tamniji ton. * Kada slikamo vodenom bojom ton dobivamo dodavanjem više pigmenta ili više vode. Bjelinu papira koristimo za svjetlije tonove dok za tamnije možemo dodati crnu boju. * Koje su boje sastavni dio duge? Kojim se redom javljaju?   LIKOVNI MOTIV- **oblaci i duga**   * Volite li vidjeti dugu na nebu? * Kojeg je oblika? * Kada se pojavljuje duga na nebu? * Kako obično izgleda nebo prije nastanka duge? * Koje su boje oblaci na nebu? * Jesu li svi oblaci iste boje/tona boje? * Pada li kiša kada se pojavi duga? * Jesu li kapljice kiše sve iste veličine? | | |
| **Aktivnost:**  Današnji zadatak je prikazati oblake i dugu. Crnim flomasterom ćete obrisnom crtom nacrtati oblake i kišu. Neka kapljica kiše ne bude previše. Zatim ćete oblake obojati tonovima plave boje koristeći debeli mekani kist. Vrhovi oblaka će biti svjetlijih tonova plave boje, a donji dijelovi tamnijih tonova. Može se dodati i malo crne boje za najtamniji ton. Pripazite da se tonovi plave prelijevaju (da nema „crta“ između tonova).  Nakon toga ćete kistom naslikati dugu, pazeći na položaj boja i njezin oblik. Unaprijed predvidite gdje ćete ju smjestiti na papir. Na samome kraju umočite kist u plavu boju i lagano pošpricajte sliku.  Smatra se da je sreća vidjeti dugu na nebu. Pa krenimo stvarati sreću! | | |
| **Povezanost s međupredmetnim temama:**  osr – A. 1. 1, A .1. 4, B. 1. 2, C. 1. 3  zdr – B. 1. 2, B. 1. 3  odr - A 1. 3 | | |

A rainbow in the sky

Description automatically generated