PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Doživljaj i kritički stav  TEMA: Umjetnost i priča  NASTAVNO PODRUČJE: Crta i boja - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Pekar**  LIKOVNI MATERIJALI I TEHNIKE: uljni pastel | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu).  **OŠ LK C. 1. 2. Učenik povezuje neki aspekt umjetničkoga djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkoga djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **Nastavne situacije**:  LIKOVNI PROBLEM - **Točka, crta i boja**   * Kakva sve crta može biti? * Crte po toku i karakteru (debela, tanka, ravna, zakrivljena, izlomljena) * Što dobivamo spajanjem crta? * Kakva je to obrisna crta? * Kada želimo nešto vjerno prikazati crtežom, na što moramo paziti? * Koju boju najviše volite? * Postoji li nešto u prirodi što je uvijek iste boje? * Koje je boje kruh?   LIKOVNI MOTIV - **Pekar**   * Tko je pekar? Kakva mu je uniforma? Zašto? * Gdje on radi? U koje vrijeme? Zašto? * Na čemu mijesi tijesto? Kakve su mu ruke dok mijesi? * Gdje stoje ispečeni pekarski proizvodi? * Što najviše volite od pekarskih proizvoda? * Kako nastaju razni kruhovi i peciva? Od čega se rade? Od čega dobivamo brašno? * Je li važno kako se pekar osjeća kada mijesi tijesto? Zašto? | | |
| **Aktivnost:**  Danas ćemo nacrtati vrijednoga i veselog pekara. Na sivom (oker) papiru uljnim ćemo pastelom nacrtati osobu koja je zaslužna za naše slasne obroke, mirisne kruhove, peciva i kolače. Nacrtajmo ga preko cijele plohe papira iza pulta/stola kako pobrašnjenim rukama mijesi veliko i fino tijesto. Oko njega su police pune svježe ispečenih proizvoda. A kroz prozor ga veselo gleda Mjesec. Zašto Mjesec?  Kod bojanja pokušaj ne koristiti smeđu boju već se poigraj drugim, veselim bojama.  Kada nacrtaš sve detalje pekara možeš porubiti crnim pastelom kako bi bolje došao do izražaja. | | |
| **Povezanost s međupredmetnim temama:**  goo – B. 1. 1  osr – A. 1. 4, B. 1. 2, C. 1. 3  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

A picture containing indoor, person, person, ceiling

Description automatically generated