PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Umjetnost i priča  NASTAVNO PODRUČJE: Boja i ploha - grafika  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Čizmica svetog Nikole**  LIKOVNI MATERIJALI I TEHNIKE: karton, valovita ljepenka, tempera, glicerinsko ulje, žlica | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama .  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline.  Učenik prepoznaje sebi bliske sadržaje kao produkt likovnog/vizualnog izražavanja (crtež, slika, kip, spomenik, animirani i igrani film, fotografija, lutkarska predstava, slikovnica/ilustracija).  Učenik na konkretnim primjerima iz svakodnevnog života i svoje okoline prepoznaje i imenuje različite oblike umjetničkog izražavanja (umjetnička zanimanja, kulturne institucije, javni spomenici...). | | |
| **Nastavne situacije**:  LIKOVNI PROBLEM - **boja, ploha, lik, smještaj, otisak**   * Koje boje su osnovne boje? *Crvena, žuta i plava.* * Koja vam je od tih boja najdraža? * Koja se od tih boja najčešće pojavljuje na ukrasima za blagdane koji nam dolaze? Zašto? * Kakve sve plohe mogu biti? * Što nam se događa kada nam je dlan dulje vrijeme pritisnut uz neku neravnu plohu? * Što sve otiskujemo? * Kada nešto otiskujemo, pazimo na položaj matrice, a pomicanjem matrice možemo se poigrati sa otiskom.   LIKOVNI MOTIV- **Čizmica svetog Nikole**   * Koji blagdan nam se bliži? * Volite li blagdan Svetog Nikole? Zašto? * Što simbolizira tog sveca? On je putnik pa mora imati čvrste čizme. * Kako izgledaju čizme svetog Nikole? Koje su boje? * U koje doba dana dolazi ovaj svetac? Zašto? * Što mu osvjetljava put? | | |
| **Aktivnost:**  Danas ćemo napraviti matricu (predložak) za otisak s motivom čizme sv. Nikole. Kao podlogu koristit ćemo karton na koji ćemo zalijepiti čizmicu koju će svatko od vas izrezati iz drugog kartona. Predlažem da gornji dio sare izrežete iz valovite ljepenke, a donji dio od glatkog kartona. Prije lijepljenja pažljivo smjestite čizmu na karton, onako kako mislite da će najzanimljivije izgledati. Oko čizmice možete zalijepiti i par zvjezdica različitih veličina (i od valovite ljepenke i od glatkoga kartona). Pripremite crni papir kao podlogu za otisak i formatirajte ga po matrici. Zatim u crvenu boju umiješajte malo glicerinskog ulja (da se ne suši prebrzo) i njome obojite čizmicu. Zvjezdice obojite žutom temperom u koju ste također umiješali glicerinsko ulje. Kada ste sve dobro prekrili bojom, predložak kao pečat otisnite na crnu podlogu. Pazite da predložak okomito položite bez pomicanja kako se slika ne bi razmazala. Kada ste karton položili na podlogu, žlicom kružnim pokretima prijeđite preko cijelog uratka kako bi se boja što bolje otisnula na papir. Zatim polagano dignite karton i pogledajte što ste dobili. Otisak ostavite da se osuši.  Nadam se da će sveti Nikola poželjeti nositi baš one čizmice koje ste naslikali. | | |
| **Povezanost s međupredmetnim temama:**  goo - A. 1. 1, C. 1. 1, C. 1. 2  osr – A. 1. 2, A. 1. 3, A. 1. 4, B. 1. 1, B. 1. 2, C. 1. 3, C. 1. 4  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

A picture containing dressed

Description automatically generated A picture containing red, orange, white

Description automatically generated