PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Baština  NASTAVNO PODRUČJE: Crta i boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Božićna čestitka**  LIKOVNI MATERIJALI I TEHNIKE: vodena boja i bijeli uljni pastel | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.    Učenik, u stvaralačkom procesu i izražavanju, koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu. | | |
| **Nastavne situacije**:  LIKOVNI PROBLEM - **boja i crta**   * Ponovimo što sve znamo o crtama. * *debele, tanke, ravne, zakrivljene, izlomljene* * **Konturne** ili **obrisne** crte opisuju neki oblik izvana, po njegovom rubu. Njima crtamo razne oblike. * Što smo sve naučili o bojama? Svaka boja ima i svoj ton koji može biti svjetliji i tamniji. * Koje su boje najviše u kontrastu? * Ponovimo koje su boje osnovne, a koje izvedene. * Koje su boje simbol Božića?   LIKOVNI MOTIV- **božićni motivi**   * Koji nam se blagdan, osim Božića, bliži? Kako obilježavamo nadolazeće blagdane? * Koji su simboli Božića? * Zašto je tebi taj blagdan drag? Čemu se veseliš? * Kako čestitamo taj blagdan? * Na koje se sve načine može čestitati? * Jeste li kada dobili čestitku za Božić i Novu godinu? * Kakva slika je bila na njoj? | | |
| **Aktivnost:**  Današnji zadatak je napraviti čestitku za Božić i Novu godinu.  Od bijelog papira (akvarel) napravit ćemo čestitku. Na njenoj prednjoj strani naslikat ćemo prigodnu sliku. Crtež ćete nacrtati bijelom uljnom pastelom. Potrudite se da bude dobro smješten na podlozi i da je pun detalja. Motiv odaberite po želji - okićeni bor s poklonima, zvijezda padalica i manje zvjezdice, anđeo ili nešto tebi posebno za Božić. Kada je crtež gotov, cijelu plohu papira prekrit ćemo zelenom i crvenom vodenom bojom. Uzet ćemo široki mekani kist, dobro ga utrljati u zelenu boju i premazati pola slike dok ćemo drugu polovicu na isti način obojati crvenom bojom. Pogledajte koja se čarolija dogodila!  Nadam se da će i vama blagdani biti čarobni.  Čestit Božić i sretna Nova godina! | | |
| **Povezanost s međupredmetnim temama:**  goo – C. 1. 1, C. 1. 2  pod - A .1. 1, A. 1. 2, B. 1. 2  odr - A. 1. 1, A. 1. 2, B. 1. 1, C. 1. 2 | | |

Background pattern

Description automatically generated with medium confidence