PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Osjeti i osjećaji  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Ljubav**  LIKOVNI MATERIJALI I TEHNIKE: tempera | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline.  Učenik na konkretnim primjerima iz svakodnevnoga života i svoje okoline prepoznaje i imenuje različite oblike umjetničkog izražavanja (umjetnička zanimanja, kulturne institucije, javni spomenici...). | | |
| **Nastavne situacije**:  LIKOVNI PROBLEM - **boja, mrlja, potez**   * O bojama smo već govorili, što sve o njima znamo? (*osnovne, izvedene, ton boje...)* * Koje sve likovne tehnike poznajemo? (*flomaster, pastel, vodena boja, tempera...)* * Kako nanosimo boju svakom od tih tehnika? * Kako kistom nanosimo boju? (*u potezima i mrljama*) * Mora li svako umjetničko djelo biti doslovan prikaz stvarnosti? * Što sve slikar prikazuje svojim djelom? * Kako sve možemo prikazati osjećaje? * Kojom bojom biste prikazali sreću, tugu, strah, ljutnju, nježnost, ljubav...?   LIKOVNI MOTIV- **ljubav**   * Koji motiv smo prikazali prošli puta? (*obitelj*) * Na toj slici nam je bio zadatak obojati svakog člana obitelji određenom bojom. Kako ste odabrali tu boju? (*vođeni osjećajem prema toj osobi*) * I maloprije smo rekli da osjećaje možemo prikazati bojom, koji osjećaj povezuje članove obitelji? (*ljubav*) * Kakva sve ljubav može biti? (*velika, mala, majčina, očeva, bratska, prijateljska, prema domovini, životinjama, predmetima*....) * Koja boja simbolizira neke od tih ljubavi? * Koja ljubav je tebi najvažnija? * Ima li ljubav oblik? Mora li biti srce? (**pokušati izbjeći standard!!**) * Kako bismo bojom prikazali nešto što nema oblik? (*mrljama i potezima koji se prelijevaju)* | | |
| **Aktivnost:**  Ovoga ćemo puta pokušati svoj osjećaj ljubavi prikazati bojom.  Prisjetimo se kako slikamo temperom: boja treba biti gusta kao jogurt, vodu koristimo uglavnom za pranje kista, kist je tvrđi i plosnat, popunjavamo cijelu plohu papira. Dakle, preko cijele plohe papira ćete mrljama i potezima raznih boja koje se nadopunjuju prikazati ljubav u svim svojim oblicima. Ona boja koja predstavlja vama najvažniju ljubav, neka bude najistaknutija.  Kako je tempera pokrivna, možete ići jednom bojom preko druge kada se prethodno nanesena sasuši. Inače će se likovni rad zamrljati.  Kada su radovi gotovi, izložite ih i promotrite. Pokušajte s radova pročitati koju je ljubav tko prikazao. Komentirajte kako vam se dopadaju vaši apstraktni radovi. Ispunite panoe ljubavlju. | | |
| **Povezanost s međupredmetnim temama:**  osr - A. 1. 1, A. 1. 2, B. 1. 1, B. 1. 2, C. 1. 3  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2 | | |

A close-up of two people holding hands

Description automatically generated with low confidence