PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Slika, pokret, zvuk i riječ  NASTAVNO PODRUČJE: Crta i točka - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Ples pilića**  LIKOVNI MATERIJALI I TEHNIKE: tuš štapić i tanki kist | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu | | |
| **Nastavne situacije**:  LIKOVNI PROBLEM - **Crta i točka**   * Prošli smo put govorili o crtama. Pa ponovimo! (crte po toku i karakteru, obrisna crta ) * Umjesto boje, crtom i točkom možemo popuniti neke plohe. Gušćim crtama/točkama/mrljama dobijemo tamne, a rjeđim svjetlije plohe. * Tušem se može crtati i slikati. Crtati možemo štapićem i kistom. Kada crtamo štapićem crta je jednolična i tvrda, dok je nanošenjem kistom crta mekša i raznolikija. Ako kistom i tušem popunjavamo plohe, onda slikamo. Tuš se može razrijediti i vodom. Tada nastaje lavirani tuš.   LIKOVNI MOTIV - **Pilići**   * Što je pilić? * Kako dolazi na svijet? * Kako se glasa? * Kako izgleda? * Gdje se pilići igraju i hrane? * Kakav dojam na vas ostavljaju pilići? * Što mislite kada su najveseliji? * Tko će pokušati imitirati hod i ponašanje pilića? * Kako bi izgledali kada plešu? * (Poslušati skladbu *Ples pilića*, M. P. Musgorski - pokušati imitirati ples uz slušanje) | | |
| **Aktivnost:**  Danas ćemo tušem prikazati ples pilića. Tušem i štapićem nacrtajte piliće u pokretu. Pilići mogu skakati, vrtjeti se, letjeti... Bliži neka budu veći, a dalji neka budu manji. Neka im se na krilima vide perca, a na nožicama su samo tri prsta. Kljunići mogu biti i otvoreni i zatvoreni. Neka plešu na livadi koju prekrivaju busenčići trave - guste crte. Kada sve nacrtate štapićem, uzmite najtanji kist i njime naglasite obrisne crte i detalje, pogotovo na većim pilićima. Na livadi mrljama prikažite kamenčiće i zemlju. Pripazite da pilići ne budu jako mali. Možete ih nacrtati manji broj, ali neka budu na plohi papira krupni.  Dok crtate možete slušati skladbu *Ples pilića*.  Kada izložite radove, pogledajte koji su pilići najveseliji, a koji najbolje plešu. | | |
| **Povezanost s međupredmetnim temama:**  OSR – A. 1. 4, B. 1. 2, C. 1. 2, C. 1. 3  OR – A. 1. 1, A. 1. 2, B. 1. 1, C. 1. 1, C. 1. 2 | | |