PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Priroda i oblik  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Riba**  LIKOVNI MATERIJALI I TEHNIKE: tempere i crni flomaster (marker) | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  - učenik prepoznaje osobno zadovoljstvo u stvaralačkom procesu.  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **Nastavne situacije**:  LIKOVNI PROBLEM - **boja, mrlja, potez**   * Do sada smo puno naučili o bojama. Ponovimo što sve znamo. * Uvidjeli smo da u likovnom izražavanju ne moramo uvijek doslovno preslikavati prirodu, već likovnim elementima (boja i crta) možemo izraziti svoj osjećaj prema motivu koji prikazujemo. Naučili smo da osjećaji imaju boju. Ponovimo koji osjećaj je koja boja. * Slikajući temperama, boju nanosimo potezom kista u mrljama i linijama. * Boju možemo i miješati pazeći na količinu određene boje i na kombinaciju boja. * U slikanju temperama vodu koristimo za pranje kista, a kistovi su različitih veličina. Za manje plohe koristimo tanji kist, a za veće deblji.   LIKOVNI MOTIV - **Riba**   * Što pomislite kada kažem more? * Pomislite li i „riba“? * Volite li jesti ribu? Kakvu? * Lovi li netko od vas ribe? * Kako riba izgleda? * Što će ribi peraje? Koliko ih ima? (*leđna, prsna, bočne peraje*) * Što ribu pokreće? (*rep*) | | |
| **Aktivnost:**  Danas ćemo pomoću tempera naslikati veliku i nasmijanu ribu. Neka zauzima cijeli papir i neka je svijetle boje. Naglasite joj peraje i usta. Ukrasite joj tijelo. Koristite sve osnovne i izvedene boje osim plave. Jer plavo je more (pozadina). Detalje možemo naglasiti bijelom temperom (npr. balončići zraka). Kada je rad s temperom gotov, dok se suši, pospremite radnu površinu i operite pribor. Kada se tempera osušila, crnim markerom porubite ribu i naglasite ukrase, peraje, oči i škrge.  Načinite izložbu. Sigurno izgleda kao da ste na dnu mora i plivate s ribama. Koja riba ima najveći osmijeh? Koja izgleda najopasnije? Koja riba ima najveselije boje? Koja riba je najurednija? | | |
| **Povezanost s međupredmetnim temama:**  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  zdr – A. 1. 2, B. 1. 1, B. 1. 2, B. 1. 3  odr – B. 1. 1, C. 1. 1, C. 1. 2 | | |

A picture containing fish, spiny-finned fish

Description automatically generated A picture containing indoor

Description automatically generated