PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Umjetnost i igra  NASTAVNO PODRUČJE: Crta i točka - crtanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Više, manje, jednako**  LIKOVNI MATERIJALI I TEHNIKE: tuš - drvce (kist) | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju, koristi:  - princip kreativne igre  - likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu. | | |
| **NASTAVNE SITUACIJE**:  LIKOVNI PROBLEM - **Crta**   * Kako nastaje crta? * Kakva sve crta može biti? * Crte po toku i karakteru (debela, tanka, ravna, zakrivljena, izlomljena). * Što dobivamo spajanjem crta? * Kako možemo dobiti različite vrste crta koristeći isti štapić i tuš? * Možemo li samo crtama dobiti likovno djelo?   LIKOVNI MOTIV - **Više, manje, jednako**   * Čega ima više - mrava ili slonova? Što misliš zašto? * Kada dijeliš bombone s bratom/sestrom ili s prijateljem, tko dobije više? Zašto? * Čega je dobro imati više, a čega manje? Zašto? * Kada je važno da nečeg bude jednako? * U kojoj je igri važno dobiti više bodova, a u kojoj manje? * Što se dogodi kada imate isti broj bodova? | | |
| **Aktivnost:**  Danas ćemo zamisliti crte koje su se odlučile natjecati u plesu. Na praznom papiru su se podijelile u tri grupe, pustile glazbu i krenule plesati. Nakon nekog vremena, zbog gibanja, ravnih crta je bilo najmanje, dok su se za pobjedu borile izlomljene i zakrivljene crte. Na kraju su pobijedile zakrivljene crte. Dakle, na papiru je **bilo najviše zakrivljenih**, zatim izlomljenih i **najmanje ravnih crta**. Međutim, važno je napomenuti da je među njima bilo **jednako mnogo** tankih i debelih crta.  Zamisli tu igru i pokušaj je nacrtati na papiru koristeći cijelu plohu. Pazi kako ćeš umakanjem štapića u tuš kontrolirati debljinu crte. | | |
| **Povezanost s međupredmetnim temama:**  osr - A. 1. 2, A. 1. 4, B. 1. 2, C. 1. 2, C. 1. 3  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  goo – B. 1. 1, C. 1. 1 | | |

**A picture containing text, book, linedrawing

Description automatically generated**