PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Priroda i oblik  NASTAVNO PODRUČJE: Crta i točka; Boja  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Dan i noć**  LIKOVNI MATERIJALI I TEHNIKE: kreda u boji i bijela kreda | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnome radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu). | | |
| **Nastavne situacije**:  LIKOVNI PROBLEM - **Crta i točka; Boja**   * Kakva sve crta može biti? * Nabrojite vrste crta po toku i karakteru. (debela, tanka, ravna, zakrivljena, izlomljena) * Što dobivamo spajanjem crta? * Kakva je to obrisna crta? * Kako možemo dobiti različite vrste crta koristeći kredu? * Na što moramo paziti kada želimo nešto vjerno prikazati crtežom? * Kako nastaju dugine boje? * Kada nikako ne možemo vidjeti dugu? * Kako izgleda naša okolina noću pod mjesečevim svjetlom?   LIKOVNI MOTIV- **Dan i noć**   * Volite li više sunčan ili kišni dan? Zašto? * Kakve su boje kada je dan vedar i blistav, a kakve kada je dan kišovit i tmuran? * Što se događa sa bojama noću? * Što je noću na nebu kada je vedro vrijeme? * Kada je svjetlost noću najveća? Kako tada izgleda mjesec? * Kojom bojom biste prikazali noć? * Kojom bojom biste prikazali dan? | | |
| **Aktivnost:**  Današnji zadatak je kredama nacrtati dan i noć. Crtat ćemo na crnom papiru postavljenom vodoravno. Lagano ga presavijte na pola i otvorite. Dobivenu udubinu na sredini označi bijelom kredom od vrha do dna. Sada smo papir podijelili na dva dijela. Na jednom ćemo crtežom prikazati dan, a na drugome noć. Dakle, kredama u boji nacrtaj što voliš raditi danju, kako izgleda lijep i sunčan dan. Nebo oboji svijetloplavom kredom (koristeći široku plohu krede). Noć ćeš nacrtati samo bijelom kredom. Tako će sve izgledati kako da je osvijetljeno srebrnom mjesečinom. Na tom dijelu papira nacrtaj što radimo noću. Oboji one plohe koje želiš istaknuti.  Neka oba crteža budu puna detalja i neka cijela ploha bude oslikana.  Na kraju nam ispričaj priču o najljepšem danu koji si doživio i kako si se osjećao kada si otišao spavati. Što si sanjao?  (Gotov crtež kredom se najbolje fiksira lakom za kosu.) | | |
| **Povezanost s međupredmetnim temama:**  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  odr – B. 1. 1, B. 1. 2, C. 1. 1  zdr – A.1.3, B.1.1, B.1.2, B.1.3 | | |

The sun shining through the clouds

Description automatically generated with low confidence