PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Doživljaj i kritički stav  TEMA: Priroda i oblik  NASTAVNO PODRUČJE: Slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Čičak**  LIKOVNI MATERIJALI I TEHNIKE: tempera i crni flomaster | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - prožimanje različitih umjetničkih formi (glazba, ples/pokret, priča, predstava, likovna i vizualna umjetnost)  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  Učenik odgovara likovnim i vizualnim izražavanjem na razne vrste poticaja - sadržaji iz svakodnevnog života i neposredne okoline.  Učenik, u stvaralačkom procesu i izražavanju koristi likovni jezik tako da kreće od doživljaja cjeline prema detalju.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju. | | |
| **Nastavne situacije**:  LIKOVNI PROBLEM: **Trokut**   * Opis, analiza, primjeri iz života. * Što možemo dobiti raznolikim slaganjem trokuta? * U kojoj boji mogu biti trokuti na onome što nas okružuje? * Što se događa s bojom kada joj dodajemo bijelu boju, a što kada joj dodajemo crnu?   LIKOVNI MOTIV: **Čičak**   * Prikaz fotografije čička i analiza dijelova (latice u obliku trokuta postavljene u krug, u sredini manje, postupno se povećavaju i mijenjaju ton - od svjetlijeg ka tamnijem). * Trokuti postavljeni u krug čine cvijet. Latice u obliku trokuta mijenjaju ton od sredine prema van, od svjetlijeg prema tamnijem. Sredina je krug druge boje. | | |
| **Aktivnost:**  Danas ćemo plohama u obliku trokuta prikazati cvijet čička preko cijelog formata papira. Slikat ćemo temperama, koristit ćemo plavu boju za kružnu sredinu cvijeta (može se također tonirati), a trokutaste ćemo latice obojati tonovima zelene boje (dvije nijanse s bijelom, čista zelena i jedna nijansa s malo crne), od svjetlijih prema tamnijima (svaku laticu u svome tonu). Ostatak papira (pozadinu) obojat ćemo žutom bojom. Kada se tempera osuši, latice ćemo porubiti crnim flomasterom, a plavu sredinu ispuniti točkicama (u sredini gušće, prema rubovima rjeđe). | | |
| **Povezanost s međupredmetnim temama:**  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  odr - A. 1. 2, B. 1. 1, B. 1. 2, C. 1. 1 | | |

A pink flower with green leaves

Description automatically generated with low confidence