PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Priroda i oblik  NASTAVNO PODRUČJE: Boja i ploha - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Jesensko lišće/list**  LIKOVNI MATERIJALI I TEHNIKE: tempera i žuti pastel | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu. | | |
| **Nastavne situacije**:  LIKOVNI PROBLEM - **boja**   * Koje su boje osnovne boje? * Koje boje dobivamo njihovim miješanjem? * To su izvedene boje. * Što u prirodi sadrži sve te boje? * Koje godišnje doba prepoznajemo po obilju boja? * Kojih boja tada ima najviše?   LIKOVNI MOTIV - **Jesensko lišće/list**   * Što ujesen mijenja boju? * Što se s listom dogodi kada promijeni boju? * Mijenja li tada i oblik? * Zašto se to događa? | | |
| **Aktivnost:**  Danas ćemo prošetati dvorištem škole i pogledati kakve su se promjene zbile na stablima. Pokupit ćemo najzanimljivije primjerke lišća koje se ističu bojom i oblikom. Samo par primjeraka. Ono će nam pomoći kod današnjeg likovnog zadatka.  Nakon pripreme likovnog pribora još ćemo jednom dobro pogledati lišće koje smo donijeli. Opipati ga, omirisati i proučiti (veličina, oblik, boja).  Zatim ćemo žutim pastelom nacrtati list preko cijelog papira (obrisnu liniju te žilice i nepravilnosti) ili jedan veliki i nekoliko manjih listova. U paleti ćemo pripremiti žutu, crvenu i plavu boju (osnovne). Primijetili smo da lišće u prirodi uglavnom nije obojano samo jednom bojom nego se više boja pojavljuje u *flekicama* koje se onda prelijevaju. Tako ćemo i mi obojiti svoje lišće. Na listove ćemo nanositi čistu žutu i crvenu boju. Zatim ćemo pomiješati žutu i crvenu i dobiti narančastu koju ćemo isto nanijeti na plohu lista između žute i crvene. Plavom bojom ćemo prekriti pozadinu, a miješanjem žute s malo plave dobit ćemo zelenu koju ćemo također djelomično nanijeti na plohu lista. Tako ćemo dobiti zanimljivu jesenju sliku. Poigrajte se bojama i pazite na raspored koji uglavnom unaprijed odredite. Usput pripazite da iz tubice ne iscijedite previše boje. Ako ustreba uvijek možete boje nadodati. Tempera treba biti gusta i pokrivna za namaz kistom. Koristite malo vode, uglavnom za ispiranje kista koji ne bi trebao biti prevelik (osim za pozadinu).  Igrajmo se jeseni! | | |
| **Povezanost s međupredmetnim temama:**  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  odr – A. 1. 2, B. 1. 1, B. 1. 2, C. 1. 1 | | |

A pile of colorful leaves

Description automatically generated with medium confidence