PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Umjetnost u kontekstu  TEMA: Zajedno smo različiti  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Moja mama**  LIKOVNI MATERIJALI I TEHNIKE: uljne pastele i vodena boja | | |
| Ishodi:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela**  Učenik opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije).  Učenik povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima: likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **Nastavne situacije**:  LIKOVNI PROBLEM - **boja, mrlja, potez, portret**   * Do sada smo o bojama naučili puno. Ponovimo što sve znamo. * Uvidjeli smo da u likovnom izražavanju ne moramo uvijek doslovno preslikavati prirodu, već likovnim elementima (boja i crta) izražavamo svoj osjećaj prema motivu koji prikazujemo. Naučili smo da osjećaji imaju boju. Ponovimo koji je osjećaj je koja boja. * Što je to portret? (*umjetnički prikaz ljudske glave*) * Imate li vi u svome domu portret? * Jeste li kada crtali/slikali portret? * Čiji biste najradije naslikali?   LIKOVNI MOTIV- **moja mama**   * Koja osoba vam je najvažnija na svijetu? Zašto? * Što sve osjećate prema mami? * Jesu li osjećaji uvijek lijepi? * Osjeća li se mama uvijek isto? * Kakvu mamu najviše volite (kada se kako osjeća)? * Kako ona to pokazuje? * Kakvo joj je lice tada - oči, usne, obrazi...? * Kako vi usrećujete svoju mamu? | | |
| **Aktivnost:**  Danas ćete naslikati portret svoje mame. Dakle, na okomito postavljenom papiru ćete, preko cijele plohe, prikazati glavu svoje mame. Pastelom ćete ju nacrtati, a vodenom bojom obojati. Koristit ćete boje koje prikazuju kako se mama osjeća, a oko mame boje vaših osjećaja prema njoj. Pripazimo na oblik lica, smještaj očiju, nosa i usta. Oči nemojte crtati previsoko jer lice ima čelo. Ispod usta je brada, a vrh ušiju je u razini očiju. Napravite mami lijepu frizuru. Naglasite joj oči i usne.  Najvažnije je da u ovom portretu prikažete osjećaje - bojom i oblikom očiju i usana.  Kada se radovi osuše napravite izložbu i pozovite mame da se prepoznaju na portretu. | | |
| **Povezanost s međupredmetnim temama:**  goo - A. 1. 1, C. 1. 1, C. 1. 2  osr - A .1. 1, A .1. 2, A. 1. 3, A. 1. 4, B. 1. 1, B. 1. 2, C. 1. 2, C. 1. 3 | | |

A collage of a person

Description automatically generated with medium confidence