PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Umjetnost u kontekstu  TEMA: Baština  NASTAVNO PODRUČJE: Masa i prostor - oblikovanje, dizajn  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Narukvica**  LIKOVNI MATERIJALI I TEHNIKE: glina/glinamol, najlonski konac ili tanki konopac, drveni štapić (čačkalica) | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnoga jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama.  Učenik upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu.  Učenik, kroz kreativnu igru, otkriva značaj osobnoga zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  Učenik opisuje i uspoređuje likovne ili vizualne radove prema kriterijima likovnoga jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje.  Učenik opisuje proces vlastitoga stvaranja (prepoznaje poticaj i način na koji je to izraženo u likovnom ili vizualnom radu).  Učenik prepoznaje osobno zadovoljstvo u stvaralačkom procesu.  **OŠ LK C. 1. 1. Učenik prepoznaje i u likovnom radu interpretira povezanost oblikovanja vizualne okoline s aktivnostima, sadržajima i namjenama koji se u njoj odvijaju.**  Kroz kreativne igre u prostoru te likovno i vizualno izražavanje učenik istražuje prostor i uporabne predmete u neposrednoj okolini (odnose veličina, karakteristike oblika i njihovu namjenu).  **OŠ LK C. 1. 2. Učenik povezuje neki aspekt umjetničkog djela s iskustvima iz svakodnevnog života te društvenim kontekstom.**  Učenik povezuje neki od aspekata umjetničkog djela (likovni, vizualni i tematski sadržaj) s iskustvom iz svakodnevnog života i svoje okoline. | | |
| **Nastavne situacije**:  LIKOVNI PROBLEM - **Oblik i niz**   * Promotrite predmete u prostoru oko sebe i recite kojeg su oblika? * Neki predmeti mogu biti iznutra prazni ili puni. Koji predmeti su iznutra prazni? Zašto? * Koji su predmeti puni? Zašto? * Kakvog je oblika naša učionica? * Je li bolje da su klupe oblog ili uglatog oblika? Zašto? * Je li lakše rukom izraditi obli ili uglati predmet? * Što je to niz? * Što sve možemo nizati? * Moraju li svi predmeti u nizu biti isti? * Što često nižete? * Što je to glina? * Za što su je ljudi oduvijek koristili? (*upotrebni i ukrasni predmeti*) * Kako se ona oblikuje? * Kako ona postaje čvrsta?   LIKOVNI MOTIV – **Perle - narukvica**   * Što su to perle? * Od čega mogu biti? * Gdje se one stavljaju? * Kojeg oblika mogu biti? * Što čini niz perli? * Što je to narukvica? * Tko ju sve nosi? Postoji li neka posebna prigoda? * Zašto se nosi nakit? * Volite li vi nositi nakit? Koji? | | |
| **Aktivnost:**  Danas ćemo glinom/glinamolom oblikovati razne perle koje ćemo, kada se ispeku/osuše, nanizati u narukvicu. Na drvenoj/kartonskoj podlozi ćemo komadiće gline oblikovati u perle raznih veličina i oblika. Moramo paziti da ne budu prevelike. Kada smo oblikovali željenu perlicu, probušit ćemo je drvenim štapićem kako bismo ju mogli nanizati na končić. Kako bismo ju dodatno ukrasili, možemo po njoj crtati drvenim štapićem razne crte pazeći da perlu ne zgnječimo ili dodatno probušimo.  Kada se glina osuši i nakon pečenja/sušenja nanizat ćemo perlice na tanki konop ili najlonski konac. Tako ćemo dobiti lijepu narukvicu nanizanu originalnim perlicama. | | |
| **Povezanost s međupredmetnim temama:**  goo – A. 1. 1, B. 1. 1, C. 1. 1, C. 1. 2  pod – A. 1. 1, A. 1. 2, A. 1. 3, B. 1. 1, B. 1. 2, C. 1. 1  odr - A. 1. 1, B. 1. 1, C. 1. 2 | | |

A picture containing accessory

Description automatically generated