PRIJEDLOG PRIPREME ZA IZVOĐENJE SATA LIKOVNE KULTURE

|  |  |  |
| --- | --- | --- |
| IME I PREZIME: | REDNI BROJ SATA: | DATUM: |
| DOMENA: Stvaralaštvo i produktivnost  TEMA: Umjetnost i igra  NASTAVNO PODRUČJE: Boja - slikanje  MOTIV (VIZUALNI, NEVIZUALNI ILI VIZUALNI JEZIK KAO POTICAJ): **Neobično Sunce**  LIKOVNI MATERIJALI I TEHNIKE: Vodena boja | | |
| **Ishodi**:  **OŠ LK A. 1. 1. Učenik prepoznaje umjetnost kao način komunikacije i odgovara na različite poticaje likovnim izražavanjem.**  Učenik odgovara likovnim i vizualnim izražavanjem na razne vrste poticaja.  Učenik, u stvaralačkom procesu i izražavanju koristi:  - princip kreativne igre  - likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku)  - iskustvo usmjerenog opažanja  - doživljaj temeljen na osjećajima, iskustvu, mislima i informacijama  - upoznaje pojmove te forme izražavanja i oblikovanja vezane uz likovnu ili vizualnu umjetnost i kulturu  Učenik, kroz kreativnu igru, otkriva značaj osobnog zadovoljstva u stvaralačkom procesu.  **OŠ LK A. 1. 2. Učenik demonstrira poznavanje osobitosti različitih likovnih materijala i postupaka pri likovnom izražavanju.**  Učenik primjećuje osobitosti likovnih materijala i postupaka te ih primjenjuje pri likovnom izražavanju.  **OŠ LK B. 1. 1. Učenik razlikuje likovno i vizualno umjetničko djelo povezujući osobni doživljaj, likovni jezik i tematski sadržaj djela.**  Učenik  - opaža i istražuje materijale, postupke, likovne elemente, kompozicijska načela i tematski sadržaj djela (motiv, teme, asocijacije)  - povezuje djelo s vlastitim iskustvom i opisuje osobni doživljaj djela.  **OŠ LK B. 1. 2. Učenik uspoređuje svoj likovni ili vizualni rad te radove drugih učenika i opisuje vlastiti doživljaj stvaranja.**  - učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza motiva te originalnosti, uloženog truda i izražene ideje  - učenik opisuje proces vlastitog stvaranja (prepoznaje poticaj i način na koji je to izraženo u likovnom ili vizualnom radu)  - učenik prepoznaje osobno zadovoljstvo u stvaralačkom procesu | | |
| **Nastavne situacije**:  LIKOVNI PROBLEM - **boja**   * Koje boje poznajete? * Koje od njih ne možemo dobiti miješanjem dviju ili više boja? To su osnovne boje. * Koje boje dobivamo njihovim miješanjem? * Što u prirodi sadrži sve te boje?   LIKOVNI MOTIV - **Neobično Sunce**   * Što nam daje toplinu i svjetlost? * Kada ga vidimo? Možemo li u njega gledati? * Kojeg je oblika? * Koje je boje? * Zamisli i opiši kako bi izgledalo neobično Sunce. | | |
| **Aktivnost:**  Danas ćemo pokušati naslikati neobično Sunce pomoću tri osnovne boje (žuta, crvena i plava) prstićima, preko cijelog papira. Prste ćemo umakati u vodu, zatim utrljati u boju i pokušati potezima prstiju naslikati Sunce. Prije umakanja prsta u drugu boju obrisat ćemo s prsta prethodnu. Neka se boje miješaju na papiru prelazeći prstima jednom preko druge. Pazite da ostanu vidljive i osnovne boje. Tako ćemo dobiti neobično Sunce u kojemu su tri osnovne boje miješanjem stvorile nove boje. Nabrojite koje su boje nastale. | | |
| **Povezanost s međupredmetinim temama:**  osr – A. 1. 4, B. 1. 2, C. 1. 2, C. 1. 4  uku - A. 1. 2; A. 1. 3; A. 1. 4; B. 1. 2; B. 1. 4; C. 1. 3; C. 1. 4; D. 1. 2  goo - A. 1. 1, C. 1. 1, C. 1. 2 | | |

Icon

Description automatically generatedA picture containing star

Description automatically generated